
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIUOSE, GIMNAZIJOS G. 1,  PERDAVIMO LAIKINAI NEATLYGINTINAI VALDYTI IR NAUDOTIS ASOCIACIJAI LIETUVOS KURČIŲJŲ DRAUGIJOS KAUNO TERITORINEI VALDYBAI
2011 m. rugsėjo 23 d. Nr. T-157
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 8 str. 1 d. 1 p., 11 str. 1 d., 13 str. 1 d. 4 p. ir 2 d., rajono savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Lietuvos kurčiųjų draugijos Kauno teritorinės valdybos 2011 m. rugsėjo 9 d. prašymą Nr. 9, nusprendžia:

1.
Perduoti asociacijai Lietuvos kurčiųjų draugijos Kauno teritorinei valdybai laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančią ir šiuo metu Šakių rajono savivaldybės viešosios bibliotekos patikėjimo teise valdomą 30,02 kv. m ploto negyvenamąją patalpą, esančią Šakiuose, Gimnazijos g. 1 (Nekilnojamojo daikto kadastro duomenų byloje Nr. 84/57 unikalus pastato Nr. 8494-9001-4015, pastatas pažymėtas šifru 1C1/ž(p), patalpos indeksas – 1-35) su 3,96 kv. m bendro naudojimo patalpų, kurių indeksai –1-1, 1-31 (visų perduodamų patalpų bendras plotas 33,98 kv. m), asociacijos Lietuvos kurčiųjų draugijos Kauno teritorinės valdybos įstatuose šiuo metu numatytoms funkcijoms vykdyti. 



2.
Įgalioti Šakių rajono savivaldybės viešosios bibliotekos direktorę sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo-priėmimo akto formas. 

